
ДО
НАЧАЛНИЦИТЕ НА РЕГИОНАЛНИТЕ 
УПРАВЛЕНИЯ НА ОБРАЗОВАНИЕТО

[bookmark: _Hlk227656793]Относно: Информационен ден по процедура за подбор на проектни предложения  BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“ по Програма „Образование“

УВАЖАЕМИ  ГОСПОЖИ И ГОСПОДА 

Управляващият орган на Програма „Образование“ 2021-2027 г. (ПО) организира информационен ден по обявената на 8 април 2026 г. процедура за подбор на проектни предложения BG05SFPR001-1.009 „ Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“. 
Сред допустимите кандидати и партньори са общини, държавни, общински и частни детски градини и училища, юридически лица с нестопанска цел от територията на местни инициативни групи (МИГ) с одобрени стратегии по подхода Водено от общностите местно развитие с мерки за допълващо финансиране от ПО за дейности за образование. 
В рамките на кампанията експерти от Управляващия орган на Програма „Образование“ 2021-2027 г. ще представят изискванията по Насоките за кандидатстване по процедурата. 
Информационният ден ще се проведе онлайн чрез платформата ZOOM  на 13 май 2026 г. от 10:00 часа съгласно приложената програма - https://sf.mon.bg/?go=news&p=detail&newsId=1631. При проявен интерес, заинтересованите лица могат да се регистрират преди стартиране на събитието на следния линк: https://us02web.zoom.us/meeting/register/jp6M8emIQCOXk7Dn3UXJkQ. 
Допълнителна информация за процедура BG05SFPR001-1.009 „Създаване на условия за достъп до образование чрез преодоляване на демографски, социални и културни бариери (допълващо финансиране на подхода ВОМР)“ ще намерите на интернет страницата на ИАПО, раздел „Процедури“, рубрика „Процедури, отворени за кандидатстване“: https://sf.mon.bg/?go=news&p=detail&newsId=1621, както и в Информационната система за управление и наблюдение ИСУН - https://eumis2020.government.bg/bg/s/8d3ebf57-ff75-4ad5-afa1-5747f558ee98/Procedure/Info/1437c53d-98a9-46eb-9d52-35872b08acf2 и на Единния информационен портал на европейските фондове при споделено управление:  https://eufunds.bg/bg/opseig/node/20217. 
Във връзка с гореизложеното моля да разпространите новината сред всички училища и детски градини с оглед осигуряване на възможност за запознаване на заинтересованите страни като публикувате информацията на електронната си страница.

	С уважение,

Иван Попов
Изпълнителен директор и 
Ръководител на Управляващия орган на Програма „Образование“ 2021-2027

